༈ མུ་མཐུད་འཆར་ལས་གཉིས་པར་བྲིས་ཚར་བ་
དང་བྲི་རྒྱུའི་དཔེ་ཚན། ཞང་ཁྲོམ་ཚེ་བདག མངའ་པཎ་གཏེར་མ་རིག་འཛིན་ཡོངས་འདུས། བྱང་བདག་བཀྲ་ཤིས་སྟོབས་རྒྱལ་གྱི་ཀརྨ་གུ་རུ། རིག་འཛིན་ལེགས་ལྡན་བདུད་འཇོམས་རྡོ་རྗེའི་ཚེ་སྒྲུབ་བདུད་

༄༅། །འཁྱིལ༑ འཁོར་བ་དབྱིངས་གྲོལ། རིག་འཛིན་པད་འཕྲིན་གྱི་གསུང་ཆོས། སྐལ་བཟང་པདྨའི་དག་སྣང་། ཁྱབ་འཇུག་སྐོར་བཅས་ད་དུང་ཁྱོན་པོད་གྲངས་སུམ་ཅུ་ཡར་མར་ལས་
འཆར་གཉིས་པའི་ཁོངས་སུ་གནང་བཞིན་པ་བཅས་ཡིན། འོན་ཀྱང་དོན་སྙིང་ནི་བསྟན་པ་ཇི་སྲིད་གནས་ཀྱི་བར་དུ་ <<མཁར་ཆུའི་རྩོམ་སྒྲིག་>> ཅེས་པའི་མིང་དོན་བེད་སྤྱོད་ཀྱིས་གསུང་རབ་ཉམས་གསོའི་
ལས་འཆར་གྱི་འཇུག་པ་མི་འཛད་པར་རྒྱུན་འཁྱོངས་བྱ་རྒྱུ་ནི་རང་རེ་རྣམས་ཀྱི་གལ་འགངས་ཀྱི་དམ་བཅའ་ཞིག་ཀྱང་ལགས་སོ།། སླར་སྨྲས་པ། བསླུ་མེད་གཏན་གྱི་སྐྱབས་མགོན་པདྨ་འབྱུང་། །བླ་མེད་བསྟན་
པའི་གཞུང་ལུགས་རྙིང་མ་བ། །འཁྲུལ་མེད་རིག་འཛིན་བརྒྱུད་པའི་ཚོགས་བཅས་རྣམས། །བཀའ་དྲིན་དྲན་པས་སླར་ཡང་ཕྱག་བགྱིའོ། །འདིར་འབད་རབ་དགེ་དྲི་མ་མེད་པའི་མཐུས། །བསྟན་པ་སྤྱི་དང་ཁྱད་
པར་སྔ་འགྱུར་བའི། །བསྟན་པའི་ཡང་སྙིང་འོད་གསལ་ལྷ་བྲག་གཏེར། །ཡུལ་ཕྱོགས་ཀུན་ཏུ་དར་རྒྱས་སྨིན་གྲོལ་ཤོག །ཀུན་ཏུ་བཟང་ནས་དྲིན་ཅན་བླ་མའི་བར། །དྲུག་ལྡན་བརྒྱུད་པའི་ངོ་མཚར་ཚོགས་ཀྱི་
ཞིང་༑ །འགྲོ་བའི་མཆོད་སྡོང་དམ་པར་ལྷུན་མཐོ་ཞིང་། །བླ་མེད་བཞེད་དགོངས་རྫོགས་པའི་དཔལ་གྱུར་ཅིག །བདག་གི་ཕ་མ་འཇིག་རྟེན་དྲུག་གི་འགྲོ། །མུན་པའི་གྲོང་ལས་སྣང་བའི་མཐུ་ཐོབ་ཅིང་། །མངོན་

མཐོ་ལྷ་མིའི་དཔལ་ཀུན་ལོངས་སུ་སྤྱོད། །མཐར་འབྲས་ཀུན་བཟང་ས་ལ་བཙན་འབྱོར་ཤོག །གལ་ཏེ་འགལ་འཁྲུལ་ནོངས་པའི་ཚོགས་མཆིས་ན། །སྐྱེ་དང་ཚེ་རབས་ལས་སྒྲིབ་དང་སྦྲགས་ཏེ། །སྙིང་ནས་མི་
འཆབ་མི་སྦེད་མཐོལ་བཤགས་པར། །ལྷ་དང་བླ་མས་སྡོང་གྲོགས་མཐུན་འགྱུར་མཛོད། །བདག་སོགས་དེང་ནས་བྱང་ཆུབ་སྙིང་པོའི་བར། །རིག་འཛིན་བརྒྱུད་པའི་ཚོགས་ཀྱིས་རྗེས་བཟུང་ནས། །སྒྲིབ་
གཉིས་བག་ཆགས་ཀུན་དག་ས་ལམ་བགྲོད། །གཏན་བདེའི་གོ་འཕང་རྣམ་གྲོལ་མཛོད་བརྙེས་ཤོག །ཁྱད་པར་མཚུངས་མེད་བླ་མའི་སྐུ་ཚེ་བརྟན། །མཛད་འཕྲིན་ཉི་ཟླའི་འགྲོས་ཀྱིས་རྟག་ཁྱབ་ཏུ། །གླིང་བཞིའི་
བླང་དོར་མུན་པའི་སྨག་བཅོམ་སྟེ། །འགྲོ་ཀུན་ཚད་མེད་བཞི་ལ་འགོད་པར་ཤོག །དགེ་བ་འདིས་མཚོན་ཆེ་ཕྲ་གང་བརྩམས་ཀྱང་། །སྐྱོ་དུབ་གཡེང་བག་ལ་སོགས་རྐྱེན་གེགས་བྲལ། །ཅི་བྱས་བཟང་འགྲོའི་
དཔལ་དུ་ལྷུན་འགྲུབ་ཅིང་། །དཀོན་མཆོག་བཞི་པའི་ཐུགས་མཆོག་མཉེས་གྱུར་ཅིག །མདོར་ན་སྐྱེ་དང་སྐྱེ་བ་ཐམས་ཅད་དུ། །གང་གི་མཚན་དཔེའི་འདབ་སྟོང་བཞད་པ་དེར། །སྐྱེས་ནས་ཐེག་མཆོག་བདུད་
རྩིས་འཚོ་བ་དང་། །འབྲལ་མེད་བྱང་ཆུབ་བར་དུ་སྐྱོང་བར་སྨོན། །ལྷོ༵་ལྗོངས་ཞིང་གི་སྐྱེ་འགྲོའི་སྣང་བ་རྩ་བ་རབ་བརྟན་དཔལ་གྱི་བྲ༵ག །སྐྱིད་པའི་མཁ༵ར་གྲོང་རྒྱུ་སྐར་ལ་འགྲན་ཚོགས་མཆོག་དགེ་འདུན་འདུས་

༄༅། །ཚོགས་ཆེ། །བསླབ་གསུམ་ནོར་བུ་གངས་ཀྱི་ཆུ༵་རྒྱུན་ཉོན་མོངས་སྐོམ་གདུང་སེལ་བའི་དཔྱིད། །འདི་ཕྱིའི་འདུན་ས་བདུ༵ད་འཇོ༵མས་གླི༵ང་འདི་སྲིད་མཐར་རྒྱས་པའི་མཐུ་ལྡན་ཤོག །
ཅེས་པའང་ལས་ཐོག་པ་འཇམ་དབྱངས་ཆོས་ཀྱི་རྒྱལ་མཚན་ནས་མེ་བྱ་སྤྱི་ལོ་༢༠༡༧ ས་ག་ཟླ་བར་བཀོད་པ་དེའང་ལས་འཆར་གྱི་འཇུག་པ་མགོ་ནས་མཇུག་བར་འབད་ཁུལ་བགྱིས་པའི་གཏམ་དུ་སྨྲས་པའོོ།།